IZVJEŠTAJ SA DVODNEVNE KONFERENCIJE ZA NASTAVNIKE/ICE EKO ŠKOLA PROJEKTA MISLI O PRIRODI!

Centar za promociju civilnog društva (CPCD) organizovao je Konferenciju za nastavnike/ice Eko škola projekta Misli o prirodi!, koja se održala 14. i 15. 9. 2021. godine u Sarajevu, hotel Hollywood Ilidža.

U dvodnevnoj konferenciji u pet panela predstavljeni su izazovi u implementiranju Certifikacijskog mehanizma Eko škola, uspješne saradnje škola sa lokalnim partnerima, inovativni pristupi u radu, kao i načini kako naučno istraživanje i kreativnost mogu obogatiti nastavni proces.

JU OŠ”Ivo Andrić” Banja Luka uzela je učešće u Panelu IV:Inovativnost i kreativnost u nastavi.

Navedenim Panelom IV je rukovodila moderatorica gđa. Vanja Rizvić, a našu školu predstavila je gđa. Željka Opačić, direktor škole.

Razgovaralo se o izazovima sa kojima smo se suočavali u vrijeme pandemije , integraciji oblasti zaštite životne sredine u svakodnevno gradivo, te umrežanost škola sa lokalnom zajednicom, a posebno o organizacijama civilnog društva.

Škola je sa Konferencije za nastavnike/ice Eko škola projekta Misli o prirodi! obogatila svoja dosadašnja znanja i ponijela bogato i kvalitetno iskustvo sa jasnim vizijama kako dalje nastaviti sa projektom Misli o prirodi!.

Misli o prirodi! je trogodišnji projekat kojeg finansira Švedska, a implementira Centar za promociju civilnog društva (CPCD) na području cijele BIH. Program Eko škole su dio projekta Misli o prirodi! kroz koji je uključeno 37 osnovnih i srednjih škola iz 29 jedinica lokalne samouprave u Bosni i Hercegovini.

Eko tim





